بافڵ تاڵەبانی

پاڤێل جەلال حیسامەدین تاڵەبانی (لەدایکبووی ۱۹ی شوباتی ١٩٧٣)، ناسراوە بە بافڵ تاڵەبانی، سیاسەتوانێکی عرب و کورد و سەرۆکی یەکێتیی نیشتمانیی کوردستانە و کوڕی گەورەی جەلال تاڵەبانی سەرۆکی پێشوتری عێراقە

 ژیاننامە 
پاڤێل جەلال تاڵەبانی کوڕی گەورەی جەلال تاڵەبانی و ھێرۆ ئیبراھیم ئەحمەدە و برای قوباد تاڵەبانی یە. ناوەکەی لە تاڤگەی بافڵی چەمی ڕێزانەوە هاتووە. ژیانی منداڵی و گەنجێتی لە ماڵی ئیبراهیم ئەحمەدی باپیری، لە بەریتانیا بەسەر بردووە و تەمەنی گەنجێتی زیاتر بە خوێندنەوە و وەرزشەوە بەسەر بردووە.

پاڤێل تاڵەبانی لە ئەمریکا و بەریتانیا ستراتیژی سیاسی خوێندووە. لە ساڵی ١٩٩٦دا بەشداری لە ڕاھێنانەکانی فەیلەقی فەرەنسادا کردووە و لە ساڵی ١٩٩٨ یەکێک بووە لە بەشداربووانی ڕاھێنانە سەربازییەکانی بەریتانیا و لە ساڵی ٢٠٠٠ بەشداری لە ڕاھێنانی ھێزە تایبەتییەکانی ئەمریکادا کردووە.

پاڤێل تاڵەبانی لە دوای کۆچی دوایی جەلال تاڵەبانی باوکی لە ساڵی ٢٠١٧، و گەڕانەوەی تەرمەکەی بۆ شاری سلێمانی، زیاتر لە جاران دەردەکەوت و تا کۆنگرەی چوارەمی یەکێتی نیشتمانیی کوردستان، ھیچ پۆستێکی لەناو یەکێتیی نیشتمانیی کوردستان نەبووە، بەڵام ھەر لە ناو ئەو کۆنگرەیەدا بە ئەندامی سەرکردایەتی ھەڵبژێردرا و لە ڕۆژی ٢٨ی ئابی ٢٠٢٢ بەزۆرینەی دەنگی ئەندامانی سەرکردایەتی بە سەرۆکی یەکێتیی نیشتمانیی کوردستان ھەڵبژێردرا.

 پیشەی سەربازی 
پاڤێل تاڵەبانی لەگەڵ سوپای فەڕەنسا و ھێزە تایبەتەکانی بەریتانیا ڕاھێنانی فەرمیی بۆ سەربازی کردووە، پاش ڕووخانی عێراقی بەعس لە ساڵی ٢٠٠٣دا بافڵ تاڵەبانی گەڕایەوە باشووری کوردستان و یەکەم ڕۆڵی فەرمیی خۆی بە بەرپرسی زانیاری یەکەی ھەواڵگریی یەکێتی نیشتمانیی کوردستان دانا، لە ساڵی ٢٠٠٤دا، گرووپی دژە تیرۆر (CTG) دامەزراند، کە لە ناو ھێزی پێشمەرگە لە کوردستاندا دامەزرابوو.

 سەرچاوەکان 

 بەستەرە دەرەکییەکان 
پەڕەی فەیسبووک

پۆل:زیندووان
پۆل:سیاسییەکانی یەکێتیی نیشتمانیی کوردستان
پۆل:سیاسەتوانانی کورد
پۆل:لەدایکبووانی ١٩٧٣
پۆل:بنەماڵەی تاڵەبانی